Jeg er typen, som generelt altid flyver med SAS, hvis og såfremt det er muligt. Jeg nyder det nordiske personale, som altid er utrolig imødekommende og servicemindede. Der er dog to sider af medaljer!!!
Vi havde fornøjelsen af at flyve med SAS - SK7705 lørdag d. 30/7. En tur der skulle tage os til Palma Di Mallorca. Alt er som forventet og alle SAS medarbejdere er venlige og hjælpsomme helt ud igennem gaten, hvor vores paraply-klapvogn bliver efterladt ved indgagen til flyet, som så ofte før.
Ved ankomsten til Mallorca erfarer vi desværre at vores klapvogn ligner noget, der er blevet kørt over!!!! Dette afstedkommer flere huller i overdelen samt væsentlig nedsat funktion af hjulene, hvilket er uhensigtsmæssigt i forhold til at navigere rundt med en dreng på 2,5 år. 
Jeg tager nogle billeder som dokumentation og slår det i 1. omgang ud af hovedet, da det er forholdvis hektisk i lufthavnen. Vi er i den situation at vi selv har booket transport fra lufthavnen til vores hotel og derfor kræver det min fulde opmærksomhed, med to familier og småbørn.
Vel ankommet til vores hotel forsøger jeg at finde en mail adresse på sas.dk hvor jeg kan rette henvendelse og gøre opmærksom på vores problemstilling, dog uden held. Efter flere forsøg finder jeg forholdvis krypteret til sidst et flet som hedder "ris og ros til sas.dk". Her skal jeg igennem en længere udredning og udfyldelse af multipel-choice felter, hvilket gør at jeg tager beslutningen om at vente til jeg vender hjem, jeg er trods alt på ferie.
Hjemvendt forsøger jeg igen at finde feltet på sas.dk som i sig selv kræver mere held end forstand, da det ikke ligger lige for. Jeg går igang med at udfylde felterne, men bliver stoppet af felter, som skal udfyldes, med koder og referencer jeg umuligt kan kende. Jeg kan ikke finde nogen forklaring på koderne på hjemmesiden, 
derfor henvender jeg mig til SAS pr. telefon, hvor jeg må vente 30 min på min tur. Medarbejderen giver mig en forklaring på felternes indhold, men kan ikke redegøre for hvorfor det ikke er beskrevet på hjemmesiden??? Herefter oplyser han mig at jeg skal have fat i SAS ankomstservice og få oprettet et sags nummer. Det gør jeg så, igen telefonisk og igen må jeg vente 30 min. på min tur. Endelig hjælp at spore. Jeg fortæller medarbejderen og min oplevelse og oplyser booking og rejsedag etc. får kun at erfare at han desværre ikke kan hjælpe mig, da der er gået 8 dage!!!!!! Til gengæld kan jeg benytte min egen forsikring - Goddag mand økseskaft........
Jeg er selvsagt frustreret over hans svar og forstår på ingen måde hvordan SAS tillader sig ikke at forholde sig til deres ansvar, ved at have en max. reklamations tid på 7 dage. Jeg er jo på ferie i 7 dage og synes ikke jeg skal bruge tiden på at "klage" over dårlig behandlet bagage. Det ville klæde SAS at tage ansvar for deres fejl og mangler og lytte til deres kunder, så der fremadrettet ikke skal være tvivls spørgmål i forhold til håndtering af bagagen.
Samtidig finder jeg det enormt kritisabelt at der, osm minimum ikke findes en simpel mail adresse, hvor man kan henvende sig med fejl og mangler. Det virker på mig som om SAS gør hvad de kan for at kryptere mulighederne for at komme med kritik og/eller klage over deres fejl.